cyanic-selkie/wikianc huggingface dataset:
Georg Ostrogorsky
Ostrogorsky studerte i Heidelberg i Tyskland, under Karl Jaspers, Heinrich Rickert, Alfred Weber og Ludwig Curtius. Interessen for bysantinsk historie ble vekket av en ung dosent, Percy Ernst Schramm. I 1925 tok han doktograden og underviste så som privatdosent i Breslau fra 1928. Etter nazistenes maktovertagelse i 1933 flyttet han til Beograd. Her underviste han i 40 år ved Universitetet i Beograd, inntil han gikk av i 1973.
Ostrogorsky er best kjent for standardverket Geschichte des byzantinischen Staates.
Javier Wanga
Javier Wanga (født 17. august 1981) er en nigeriansk judoka.
Han representerte Nigeria under Sommer-OL 2000 i Sydney, der han ble utslått i første runde.
Abigail McCluskey
Abigail McCluskey (født 26. juli 1996) er en canadisk skøyteløper.
Karriere
McCluskey debuterte i internasjonale mesterskap i junior-VM på skøyter 2016 i Changchun i Kina hvor hun var med på lagsprintlaget sammen med Béatrice Lamarche og Gabrielle Sanson som tok 5.-plass og individuelt en 9.-plass på fellesstart som beste plasseringer.
Sesongen 2018/19 vant hun 3,000 meter og var med på vinnerlaget i lagsprint i neo-senior verdenscupen på skøyter i slutten av november 2018 i Tomaszów Mazowiecki i Polen. I tillegg var hun topp-3 på resterende øvelser hun deltok på i Tomaszów Mazowiecki.
Sesongen 2019/20 vant hun 1,500 meter og var med på vinnerlaget i lagsprint i neo-senior verdenscupen på skøyter i slutten av november 2019 i Enschede i Nederland og tok 3.-plasser på både 3,000 meter og i fellesstart. I begynnelsen av februar 2020 debuterte hun på 1,000 meter i B-gruppa (15.-plass), 3,000 meter i B-gruppa (6.-plass) og på 1,500 meter i B-gruppa (10.-plass) i senior-verdenscupen på skøyter i Calgary i Canada. Den påfølgende helgen debuterte hun i et seniorverdensmesterskap i Enkeltdistanse-VM 2020 i Salt Lake City i USA hvor hun deltok på 1,000 meter (24.-plass) og på 1,500 meter (19.-plass). To uker senere deltok hun i Sprint-VM 2020 (21.-plass sammenlagt) i Hamar i Norge.
Sesongen 2020/21 deltok hun i skøytebobla i Heerenveen i Nederland, hvor hun gikk den første verdenscuphelgen ultimo januar 2021 samt i Enkeltdistanse-VM 2021 medio februar.
Sammenlagt i Verdenscupen
Oppdatert etter sesongen 2020/21.
Prins Christians sund
Prins Christians sund (grønlandsk: Ikerasassuaq) ligger øst for Grønlands sydspiss Kapp Farvel og strekker seg 100 km, med en bredde på 500 m på trangeste fra Danmarkstredet i øst, til Davisstredet i vest. Prins Christians sund forbinder Labradorsjøen med Irmingerhavet. Sundet er oppkalt etter prins Christian Frederik (senere Christian 8.). Tidevannstrømmen i det lange og smale farvannet er så kraftig, at mindre båter kun kan passere ved fjære sjø (fallende vannstand). Sundet har et panorama med høye spisse tinder, isbreer, og isfjell.
Den eneste bosettingen ved sundet er Aappilattoq.
Flere ganger hver sommer går det cruiseskip gjennom sundet, noen ganger så store skip som MS Eurodam (86.700 tonn, 285 m lengde)
Værstasjon
Ved det østre innløpet til sundet ligger en værstasjon på øya Sangmissoq, som ble grunnlagt av USA under andre verdenskrig med navnet Bluie East One, nå Ikerasassuaq. Værstasjonens oppgave var blant annet å sørge for, at skipsfarten hadde pålitelige værdata ved Kapp Farvel. Den 7. januar 1959, da M/S Hans Hedtoft kolliderte med et isfjell ved Kapp Farvel, var det radiotelegrafisten på værstasjonen i Prins Christians sund som først oppfanget nødsignalene.
Radio
Prins Christians Sund Radio ble lagt ned i 1980.
Miguel Angel Moreno
Miguel Angel Moreno (født 2. mars 1977) er en salvadoriansk judoka.
Han representerte El Salvador under Sommer-OL 2000 i Sydney, der han ble utslått i første runde.
Ømmervatnet
Ømmervatnet er en innsjø i Vefsn kommune i Nordland. Europavei 6 passerer på østsiden av vatnet.
Fiskeslag i Ømmervatnet er røye, ørret, ål, laks og trepigga stingsild.
Bygdene rundt Ømmervatnet er preget av jordbruk. Gårdene som ligger rundt innsjøen er; Almlia, Hatten, Keggvika, Neverveien, Sandbukta, Ømmervassbukta, og den fraflyttede Ura. Det er også et aktivt bygdelag i bygda som holder til på bygdahuset «puinn Hatten».
Ordet «ømmer» er det gammelnorske navnet på fugltypen storlom.
Thomas Wiborg
Thomas Wiborg (født 4. november 1987) er en norsk tidligere friidrettsutøver som representerte IF Herkules.
Otto Seeck
Otto Karl Seeck (født i Riga, død 29. juni 1921 i Münster i Westfalen) var en tysk historiker.
Seeck ble med Theodor Mommsens hjelp utnevnt til professor ved universitetet i Greifswald i 1881, i stedet for Karl Julius Beloch, som var blitt uvenner med Mommsen. I 1907 kom han til universitetet i Münster. Han er først og fremst kjent for sine verker om senantikken, skrevet med en sosialdarwinistisk tendens.
Tusen ganger god natt
Tusen ganger god natt er en norsk dramafilm fra 2013 regissert av Erik Poppe. Filmen handler om Rebecca (Juliette Binoche), en av verdens fremste krigsfotografer som blir alvorlig skadet i Afghanistan og kommer hjem til en familie som ikke orker tanken på at jobben setter henne i livsfare.
Handling
Rebecca er en foto-journalist som er besatt av å rapportere fra farlige krigssoner. Hun dokumenterer en gruppe kvinnelige selvmordsbombere i Afghanistan og følger etter en av dem til Kabul. Men bomben detonerer for tidlig, og Rebecca blir alvorlig skadet. Hjemme i Irland blir Rebecca konfrontert med ektemannen Marcus (spilt av Nikolaj Coster-Waldau) og datteren Steph (spilt av Lauryn Canny) som tvinger henne til å velge mellom å fortsette med denne jobben, eller familien hennes. Hun velger familie sin. Men Steph er fascinert av morens fotografier, og er interessert i humanitært arbeid i Afrika, så Rebecca foreslår en reise sammen med datteren til en flyktningleir i Kenya. Marcus sier seg enig, forutsatt at reisen skal være trygg.
Men området blir snart angrepet av en væpnet gruppe, som begynner å myrde folk i teltene deres. Rebecca får datteren sin i sikkerhet, samtidig som hun selv blir værende i leiren for å dokumentere angrepene. Når de kommer tilbake, forteller ikke Steph og Rebecca dette til faren deres, men han finner snart ut av det. I sinne kaster han Rebecca ut av hjemmet deres, og lar henne møte datteren deres igjen. Kort tid senere reiser hun tilbake til Kabul, for å dokumentere en annen selvmordsbomber. denne gangen en ung jente. Dette påvirker Rebecca mye mer enn det gjorde forrige gang, og hun opplever et sammenbrudd.
August Strindberg: Ett liv
August Strindberg: Ett liv er en svensk miniserie i seks deler fra 1985 regissert av Johan Bergenstråhle og Kjell Grede. Manuset ble skrevet av Per Olov Enquist basert på hans biografi Strindberg - ett liv  fra 1984. Serien ble produsert av Sveriges Television AB TV1, Satel, WDR, Taurus Film, Danmarks Radio og Crone Film Produktion A/S.
Norske Sverre Anker Ousdal spiller Bjørnstjerne Bjørnson, Anne Krigsvoll spiller Harriet Bosse, Linn Stokke spiller Aspasia og Bjørn Skagestad spiller Edvard Munch.
Den ble vist på NRK i 1985.
Mittelsbüren kraftverk
Mittelsbüren kraftverk  er et varmekraftverk i delstaten Bremen i det østre Tyskland. Det har en installert produksjonskapasitet på 350 MW, fordelt på 2 blokker med dampturbiner fra Siemens. Brenselkilden er naturgass og fyringsolje. Operatør er energiselskapet SWB AG. Anlegget stod ferdig i 1973.
Kevin Ngapoula-Mbembo
Kevin Ngapoula-Mbembo (født 31. desember 1979) er en brazzaville-kongolesisk judoka.
Han representerte Republikken Kongo under Sommer-OL 2000 i Sydney, der han ble utslått i første runde.
Tetsuo Satō
Satō ble olympisk mester i volleyball under Sommer-OL 1972 i München. Han var med på det japanske laget som vant volleyballturneringen for menn foran Øst-Tyskland og Sovjetunionen. Japan beseiret Bulgaria med 3-2 i semifinalen, og de vant finalen over Øst-Tyskland med 3-1. Satō spilte i én kamp i turneringen.
Cytherella
Cytherella  er en av seks slekter i familien Cytherellidae, som igjen er den eneste familie i ordenen Platycopida  av muslingkreps - små krepsdyr. Denne slekten består formelt av 16 arter, men det er totalt beskrevet og foreslått et 50-talls arter i slekten.
De 6 slektene i hele Platycopida-gruppen har minst 80 kjente arter, alt etter hvilke slekter man regner inn i gruppen. Det har tidvis vært foreslått at gruppen inngår i ordenen Podocopida, men dette oppfattes (2013) snarere som en søsterorden.
Fem av artene ble oppdaget i 1998 fra det tyske forskningsskipet Sonne i Tasmanhavet, sørvest for New Zealand.
Nærmere taksonomisk plassering
Taksonomien av muslingkreps er omstridt og inneholder vanskelig systamiserte grupper. Skillet mellom gruppnene innenfor klassen muslingkreps er basert på morfologi snarere enn molekylær analyse, og det er mulig at muslingkreps-gruppen er parafyletisk og bør deles. Mye av den tidlige forskningen, inklusive beskrivelsen av Myodocopa-gruppen, er gjort av den norske marinbiologen og havforskeren Georg Ossian Sars. Oversikten nedenfor følger den nyeste taksonomiske plasseingen i henhold til WoRMS-databasen:
Kenji Shimaoka
Kenji Shimaoka (født 9. mai 1949), japansk volleyballspiller som deltok i de olympiske leker 1968 i Mexico by, 1972 i München og 1976 i Montréal.
Shimaoka ble olympisk mester i volleyball under Sommer-OL 1972 i München. Han var med på det japanske laget som vant volleyballturneringen for menn foran Øst-Tyskland og Sovjetunionen. Japan beseiret Bulgaria med 3-2 i semifinalen, og de vant finalen over Øst-Tyskland med 3-1. Shimaoka spilte i alle sju kampene i turneringen.
Elle Andersdatter
Elle Andersdatter (død ca. 1643) var en dansk salmedikter som ifølge tradisjonen skal ha vært borgerhustru i Maribo på Lolland.
I de svenske salmebøker er hun representert med to salmer: «I hoppet sig min frälsta själ förnöjer» og «Eja, mitt hjärta, hur innerlig». Disse er egentlig den samme salmen, men i ulik språkdrakt i ulike salmebøker. Denne salmen finnes også i Norsk Salmebok under tittelen «Eia, mitt hjerte inderlig».
Lovisa (navn)
Lovisa har navnedag 25. august i Sverige.
Utbredelse
Lovisa var et svært vanlig navn i Sverige på midten av 1800-tallet.
Kjente personer med navnet
Personene i listen er ordnet kronologisk etter fødselsår.
Junior-VM i curling 1989
Junior-VM i curling 1989 ble arrangert i Markham i Canada i 2007.
Sauerkraut
Sauerkraut er hodekål fermentert med melkesyrebakterier. Det er en populær mattradisjon i Nord-Europa, særlig i Nederland, Polen og Tyskland. I det franske kjøkken kalles retten choucroute.
Sauerkraut lages ved fermentering forårsaket av bakterier som naturlig hører hjemme på kål. Gjæringen produserer melkesyre og sammen med de andre ingrediensene, surkålens særegne smak og tekstur.
Salting av kål tjener to formål. For det første skapes en osmotisk ubalanse som trekker vann og karbohydrater ut av kålbladene. Væsken som blir fremstilt på denne måten, er et utmerket vekstmedium for mikroorganismer som deltar i gjæringen. For det andre, hindrer saltlaken spredningen av mange råtebakterier og sykdomsfremkallende organismer. De gunstige bakteriene blir dog ikke hindret: kål består av 90% vann, og når saltet er fullstendig oppløst i vannet, blir det en 2,8% saltoppløsning som er lik den disse organismene opplever naturlig. Grundig og helt jevn fordeling av salt er viktig. Lommer med for høy eller for lav saltkonsentrasjon vil føre til at kålen råtner eller gjærer feil.
Gjennom hele gjæringsprosessen, er det viktig at oksygen holdes borte fra kålen. Tilgang på oksygen vil fremme veksten av organismer som syretålende mugg og gjær. Da man ikke begynner med startkulturer, kalles denne prosessen villfermentering. Kålbladenes normale bakterieflora er tilstrekkelig for å øke holdbarheten og fordøyeligheten til kålen.
Gjæringsprosessen reguleres til en stor grad av pHen til kålen. I begynnelsen er det en del coli-lignende bakterier, som tar seg av gjæringen. I laboratoriestudier viste det seg at coli-lignende bakterier som Klebsiella pneumoniae, K. oxytoca og Enterobacter cloacae hadde dukket opp i den første delen av prosessen. Når syre dannes, oppstår det et miljø som er gunstig for bakterieslekten Leuconostoc. Populasjonen av coli-lignende bakterier går tilbake i samme takt som Leuconostocstammen overtar kålen. Da Leuconostoc er en såkalt heterofermentativ melkesyrebakterie, dannes store mengder CO2 i løpet av denne delen av gjæringen. pHen fortsetter å falle, og en stamme av Lactobacillus tar over rollen etter Leuconostoc. Den fullstendige gjæring skjer altså ved hjelp av tre store grupper eller slekter av bakterier, hvor rekkefølgen er bestemt av utviklingen i pH.
Côte de Nuits
Kvalitetstrinn
I det franske klassifiseringssystemet er det forutsatt at områder som setter, eller har lov å sette, områdenavnet på etiketten innehar den typiske karakteristikken for området. At det såkalte terroir kan smakes i vinen. For å klassifiseres som AOC må det enkelte området, vinmarkene og parsellene innrette seg etter et strengt regelverk som setter klare grenser for bruk av godkjente druer, begrensninger i vinutbytte per areal, detaljer rundt produksjonen og lagring med mer.
Viner fra Burgund er tildels komplisert å sette seg inn i fordi regionen har et svært høyt antall ulike klassifiseringer. For hele regionen er det 33 grand cru, 44 village, 23 regionale viner og hele 640 «climats» eller mikroklimaområder som er klassifisert som premier cru (skrives ofte 1er cru på fransk). Climats, terroir fra Burgund er på UNESCOs verdensarvliste. Viner som ikke følger kravene i AOC er henvist til de laveste klassifikasjonene i Frankrike som vin de table eller vin de pays.
Côte de Nuits framstiller en rekke verdensberømte røde grand crus. Blant kjente viner kan nevnes Clos de Vougeot, Gevrey-Chambertin, Échézeaux og Romanée-Conti. Spesielt Romanée-Conti selges for svært høye priser. Siste eksempel er Vinmonopolets spesialslipp av burgunderviner i februar 2017 der en flaske Romanée-Conti Grand Cru 2013 kostet 37 765 kroner.
Régionale Bourgogne
De enkleste vinene som fyller AOC-kravene vil selges under navn som ''Bourgogne, Bourgogne aligoté, Bourgogne Mousseux, Bourgogne Passe-tout-grains, Côteaux Bourguignons / Bourgogne Grand Ordinaire / Bourgogne Ordinaire, Crémant de Bourgogne. '' Her kan viner fra en rekke områder fra departementene Côte-d’Or, Yonne og Saône-et-Loire blandes inn.
Spesifikke regionalviner fra Côte de Nuits er: Bourgogne Hautes Côtes de Nuits, Bourgogne le Chapitre og Bourgogne Montrecul.
I 2017 ble produsenter i den regionale appellasjonen "Bourgogne", som er lokalisert i Côte de Beaune og Côte de Nuits, gitt en mulighet for å legge til "Bourgogne Côte d’Or" som en ekstra geografisk klassifisering. De blir da Bourgogne-viner med en ytterligere innskrenkning av geografisk område. Dette gjelder cirka 40 landsbyer og omfatter både røde og hvite viner, men ikke musserende.
Côte de Nuits Villages
Neste trinn er Côte de Nuits Villages som all vin produsert i kommunene nevnt ovenfor kan kreve, hvis AOC-kravene er oppfylt.
Premier Cru
Deretter følger premier cru-viner, som er svært gode enkeltvinmarker/-gårder, dog ikke god nok for å kreve grand cru-status. Dette er spesielle avgrensede områder innenfor villages som er oppgradert til premier cru-status på grunn av sitt spesielle terroir.
Grand Cru
Denne klassifikasjonen inneholder det ypperste og dyreste man kan komme over i vinverdenen og er en ytterligere innskrenkning av vinmarker i forhold til de andre klassifikasjonene. Dette er eksklusive viner som selges for høye priser på verdensmarkedet.
Vinstiler i Côte de Nuits
Området er fremfor alt kjent for fyldige og lagringsdyktige rødviner. Generelt er vinene kraftigere og mer robuste enn i Côte de Beaune, men det er store individuelle forskjeller. Côte de Nuits har som oftest mørkere og mer eksotisk og krydret (orientalsk) bærfrukt og er strukturelt og substansielt sett en rikere vintype enn hva tilfellet oftest er med en Côte de Beaune. Munnfølelsen er tyngre, fastere og mer ekstraktpreget, og vinstilen oppfattes i alminnelighet som rikere og tettere.
Gevrey-Chambertin
(9 Grand Cru, 26 Premier Cru) - Gevrey-Chambertin blir beskrevet omtrent slik i vinlitteraturen: En stor andel er forholdsvis jordlige og strukturelt sett nokså faste viner med et bredt og sammensatt smaksregister og noe grovkornede tanniner.
Chambolle-Musigny
(2 Grand Cru, 24 Premier Cru) - Chambolle-Musigny er for mange den mest aristokratiske og forfinede delen av Côte de Nuits. Kommunens to grand cruer ligger på hver sin side av kommunegrensen. Bonnes Mares strekker seg inn i Morey St.-Denis i nord, og i sør, grensende til Vougeot, ligger selveste Musigny. Kommunens viner har på det beste og mest karakteristiske en finesse i aroma og struktur som bare har sin parallell i kommunen Volnay lengre syd, i Côte de Beaune. Vinene preges av poengtert syrlighet og kald, transparent, detaljert og spindelvevaktig frukt og en frisk og moderat tanninpreget eller på det nærmeste tanninfri utgang av smakskurven.
Vougeot
(1 Grand Cru, 4 Premier Cru) - Vougeot er den minste av appellasjonene i Côte d'Or. Frukten er gjerne mørkere og mer kompakt enn hva tilfellet er i Chambolle-Musigny, og syrligheten virker i tillegg mindre poengtert. Clos Vougeot kan ha noe av den aromatiske rikheten og fedmen i struktur til en kommunetypisk Vosne-Romanée, særlig fra parseller plassert sentralt i vinmarken på nedsiden av slottet som har gitt grand cruet navn.
Vosne-Romanée og Flagey-Echézeaux
(8 Grand Cru, 14 Premier Cru) - Vinstilen i Vosne-Romanée går i retning av det substansrike, uttrykksfulle, parfymerte og meget intense. Denne vinstilen er dominerende på både premier cru- og grand cru-nivå, med et høyere nivå av intensitet og kraft på topp i klassifikasjonen. Kombinasjonen av uttrykksfullhet, stor indre kraft og en tilnærmet perfekt strukturell matrise, plasserer opplevelsen av røde burgundere fra gode vinmarker i Vosne-Romanée blant de helt store smaksopplevelsene.
Nuits St.-Georges
(Ingen Grand Cru, 41 Premier Cru) - Kommunen er delt i to av landsbyen og av elven Meuzin som renner gjennom den. Vinstilene på hver sin side av elven er følgelig nokså forskjellige. Vinene på sydsiden av landsbyen er strukturerte, faste, langt mindre raffinert parfymerte enn på nordsiden av landsbyen, og med en distinkt jordlighet og krevende tanninstruktur.
Grand cru-marker
Ordnet etter kommunen de ligger i:
Liste over Côte de Nuits Villages
Viner fra følgende kommuner har rett til å sette sitt navn på etiketten.
Herdecke Cuno gasskraftverk
De totale CO2-utslippene i 2008 var 807 415 tonn, omtrent som tillatt i kvoten på 837 350 tonn.
ANlegget ligger integrert i samme område som Hagen-Kabel gasskraftverk, med felles treningsfasiliteter.
Áed in Gaí Bernaig Ua Conchobair
Áed Ua Conchobair (død 1067), også kjent med tilnavnet Áed in Gaí Bernaig, var konge av Connacht i Irland, i den østlige delen fra 1047 og over hele Connacht fra 1051. Han er kjent som alliert av Toirdelbach ua Briain mot Donnchad mac Briain, og ellers som henholdsvis farfar og oldefar til overkongene Tairrdelbach Ua Conchobair og Ruaidrí Ua Conchobair.
Áed tilhørte Síl Muiredaig-grenen av Uí Briúin Ai, han var sønn av Tadc in Eich Gil.
Lilla Hoparegränd
Lilla Hoparegränd er et smug i Gamla stan i Stockholm. Det går mellom Gaffelgränd og Österlånggatan. Nærmeste parallellgate i nord er Ferkens gränd, i sør er det Pelikansgränd og Johannesgränd.
Historikk
Det har fått sitt navn fra Michel Hopare (eller Hoper) som hadde et smug i byens østre del oppkalt etter seg allerede i 1550. Hans enke var omtalt i 1566 da hun stod oppført i et hus i «salig Michel Hopares gränd». Da det finnes to smug med nesten samme navn, Stora Hoparegränd og Lilla Hoparegränd så er det uvisst hvilket av dem det gjelder. Lilla Hoparegränd ser ut til å ha blitt kalt Wargzgrenden i 1550, og Warge Grenden i 1646, men på Petrus Tillaeus' kart fra 1733 het det Hoparegränden og i 1771 Lilla Hoparegränden.
Hopa betyr også «att ro vänd i färdriktningen».
Yoshihide Fukao
Yoshihide Fukao (født 1. juli 1949) er en japansk volleyballspiller som deltok i De olympiske leker i 1972 i München og 1976 i Montréal.
Fukao ble olympisk mester i volleyball under Sommer-OL i 1972 i München. Han var med på det japanske laget som vant volleyballturneringen for menn foran Øst-Tyskland og Sovjetunionen. Japan beseiret Bulgaria 3–2 i semifinalen, og de vant finalen over Øst-Tyskland 3–1. Fukao spilte i alle sju kampene i turneringen.
Knapsack gasskraftverk
De totale CO2-utslippene i 2008 var 1.541.848 tonn, godt under det som er tillatt i kvoten på 1.839.857tonn.
ANlegget ligger integrert i samme område som Hagen-Kabel gasskraftverk, med felles treningsfasiliteter.
Klikkelyder
Klikkelyder fins i mange språk i det sørlige Afrika, som khoisanspråk og enkelte bantuspråk. Utenfor Afrika er de uvanlige.
Symboler
Det internasjonale fonetiske alfabetet har symboler for bilabialt, dentalt, alveolart, postalveolart og alveolart lateralt klikk. For øvrige klikkelyder brukes det uoffisielle symboler. Den følgende tabellen viser både offisielle og uoffisielle symboler for de klikkelydene man har registrert:
Steinar Vikan
Steinar Vikan (født 17. august 1960 ) er manager for bandet DumDum Boys og artisten Stein Torleif Bjella og gitarist for bandene Liliedugg, Lost at Sea og Helter Skelter. Han er også sjef for plateselskapet Oh Yeah!.
Manager
Vikan har vært manager for DumDum Boys siden de skiftet navn fra Wannskrækk i 1985.
Pech Merle
Pech Merle er en hule, kjent for sine hulemalerier i Cabrerets i  Lot deartement et Lot i Occitania -regionen i Frankrike, om lag 30 km øst for Cahors. Det er en av de få steder med hulmalerier i Frankrike som er åpen for allmennheten. Hulen er mer enn en kilometer lang, veggene er malt med dramatiske veggmalerier som dateres fra Gravettian-kulturen (Ca. 25 000 år f.Kr). Noen av maleriene kan imidlertid dateres til senere magdalétiden (maksimalt 16 000 år f.Kr.)
Veggmaleriene ligger i de dypere områdene av hulen og ble oppdaget i 1922 av Andre David og Henri Dutetre, to tenåringersgutter som hadde utforsket hulen i mer enn to år. Som andre barn i området hadde disse to blitt oppmuntret og veiledet i sin utforskning av Father Amedee Lemozi, kapellan i Cabrerets, en amatørarkeolog som hadde oppdaget andre hulemalerier i regionen.
Veggene i syv av kamrene i Pech Merle viser legemstore ullhårde mamuter. flekkede hester, énfargede hester, okser, rein, håndavtrykk og noen mennesker. Et fotavtrykk av barn er bevart i det som en gang var leire, er blitt funnet mer enn en halv kilometer under bakken. Innen en seks-kilometer radius av dette stedet ligger ti andre grotter med forhistorisk kunst fra den sene stenalderperioden, men ingen av disse er åpne for publikum. I istiden ble hulene meget trolig brukt som tilfluktssteder av forhistoriske folk da området hadde et arktisk klima, svært lave temperaturer, og dyrearter svært forskjellige fra de i dag. Det er antatt at på et tidspunkt i fortiden forårsaket en regnskyll et jordras og dekket huleinngangen med en lufttett forsegling frem til det 20. århundre.
Den franske arkeologen Michel Lorblanchet har utført eksperimenter og antar at malingen som ble bruk i noen av maleriene var trolig fremstilt hjelp av en delikat spytt-teknikk. Hulen i Pech Merle har vært åpen for publikum helt siden 1926. Besøksgrupper er begrenset i størrelse og antall for ikke å ødelegge de skjøre kunstverkene med overdreven fuktighet, varme og karbondioksid produsert av menneskets åndedrett.
Pachymerola
Pachymerola er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, svarte trebukker, pronotum og den fremste delen av dekkvingene ofte gulrøde. Dekkvingene er nesten parallellsidige og forholdsvis myke. Antennene er tynne, kortere enn kroppen. Bakbeina er lange, lårene tykke og klubbeformede.
Utbredelse
Slekten er utbredt i Mellom-Amerika.
Robert Frank kraftverk
Robert Frank kraftverk (tysk: Kraftvwerk Robert Frank, også kjent som Kraftwerk Landesbergen) er et varmekraftverk utenfor Landesbergen i delstaten Niedersachsen i Tyskland. Det har en installert produksjonskapasitet på 507 MW fordelt på fire blokker med gassturbiner, og er et topp moderne kombinasjonsverk som kan brenne ulike brenselskilder: Naturgass, fyringsolje og biomasse.
De totale CO2-utslippene i 2008 var ca 400 000 tonn, langt over det som er tillatt i kvoten på 130 365 tonn.
Stokke prestegård
Stokke prestegård ligger like sør for Stokke kirke, på den andre siden av Kirkeveien.
Hovedbygningen (våningshuset) er et toetasjes laftebygg med stående panel og saltak. Den ble oppført litt over midten av 1700-tallet i Gerhard Winges sognepresttid. På nordøstsiden er en enetasjes sidefløy — eller et hus oppført inntil hovedbygningen, om man vil. Hovedbygning med sidefløy ble fredet av Riksantikvaren i 1991.
Grammcythella dyspnoea
Grammcythella er en av seks slekter i familien Cytherellidae, som igjen er den eneste familie i ordenen Platycopida  av muslingkreps - små krepsdyr. Denne slekten består av bare en art - Grammtychella dysponoea.
De 6 slektene i hele Platycopida-gruppen har 21 - 80 kjente arter, alt etter hvilke slekter man inkluderer i gruppen. Det har tidvis vært foreslått at gruppen inngår i ordenen Podocopida, men dette oppfattes (2013) snarere som en søsterorden.
Nærmere taksonomisk plassering
Taksonomien av muslingkreps er omstridt og inneholder vanskelig systamiserte grupper. Skillet mellom gruppnene innenfor klassen muslingkreps er basert på morfologi snarere enn molekylær analyse, og det er mulig at muslingkreps-gruppen er parafyletisk og bør deles. Mye av den tidlige forskningen, inklusive beskrivelsen av Myodocopa-gruppen, er gjort av den norske marinbiologen og havforskeren Georg Ossian Sars. Oversikten nedenfor følger den nyeste taksonomiske plasseingen i henhold til WoRMS-databasen:
Junior-VM i curling 1990
Junior-VM i curling 1990 ble arrangert i Portage la Prairie i Canada i 1990.
Radio Seven
Radioseven er en svensk nettradio. Musikken som spilles er stort sett dance, trance og house.
Stasjonen startet allerede i 1999, da under navnet 7UP-Radio. I begynnelsen av 2000-tallet vokste Radio Seven i takt med at antallet bredbånsoppkoblinger økte, og i dag er Radio Seven det største radiostasjonen som bare har sendinger på Internett. Radiostasjonen drives ideelt og er en del av Ungradio, som er et samlingsnavn på radio som drives av ungdommer.
I 2006 fikk kanalen en hederspris av det svenske Radioakademiet.
Inger Elisabeth Haavet
Inger Elisabeth Haavet (født 4. mars 1957 i Kragerø ) er en norsk historiker. Hun har vært professor ved Universitetet i Bergen siden 2004. Hun disputerte i 1998 med en avhandling om Nina Grieg. Haavets forskning omfatter blant annet velferdsstaten, familiepolitikk, kvinners historie, kultur og musikk.
Zalizne
Demografi
Morsmål ved folketellingen i Ukraina 2001:
Arthur Headlam
Arthur Cayley Headlam (født 2. august 1862 i Whurlton i County Durham, død 17. januar 1947) var en britisk teolog og biskop.
Liv og virke
Headlam var sønn av den anglikanske prest Arthur William Headlam (1826–1908) og hans hustru Agnes Favell. Historikeren James Wycliffe Headlam var hans lillebror.
Han ble utdannet ved Winchester College og New College i Oxford. Han var fellow ved All Souls College fra 1885. Han ble ordinert i 1888, og ble rektor for Welwyn i 1896. I 1900 giftet han seg med Evelyn Persis Wingfield.
Headlam var professor i dogmatisk teologi ved King's College London 1903-16, og ved Oxford 1918-23, og ble i 1923 biskop av Gloucester. Headlam har blant annet utgitt The Church of England (1924) og Christian Unity (1930).
Hav var innflytelsesrik innen Church of England mellomkirkelige råd i 1930-årene, der han var formann for komiteen for relasjonene til de episkopale kirker. Han støttet den protestantiske Rikskirke i Tyskland, og kritiserte Bekennende Kirche. Han er dermed blitt generelt oppfattet som en appeaser.
EM i fotball 2021 – Gruppe E
Gruppe E under Fotball-EM 2021 blir spilt mellom 14 og 23. juni 2021 på Krestovskij stadion i St. Petersburg og på Estadio de la Cartuja i Sevilla. Gruppa består av, , vertslandet &. De to beste lagene går videre til åttendedelsfinalen, der møter vinneren av gruppen tredjeplassen i gruppe A, gruppe B, gruppe C eller gruppe D, og andreplassen møter andreplassen av gruppe D. Hvis tredjeplassen i gruppa er blant de 4 beste tredjeplassene vil de møte vinneren av gruppe B eller gruppe C.
Karl Julius Beloch
Karl Julius Beloch (født 21. januar 1854 i Petschkendorf, død 1. februar 1929 i Roma) var en tysk historiker.
Beloch, som var sønn av en schlesisk godseier, måtte ofte oppholde seg i Italia av helsemessige årsaker. Han studerte i Palermo, Roma og Heidelberg. Som historiker var han skeptisk overfor kildematerialet og gikk inn for en ny (ofte subjektiv) rekonstruksjon. Innenfor tysk historieskrivning sto han utenfor hovedstrømmen, ettersom han ble uvenner med Theodor Mommsen, som hindret at han fikk et professorat ved universitetet i Greifswald. Dette tilfalt i stedet Otto Seeck. Uenigheten skyldtes Belochs verk Der italische Bund unter Roms Hegemonie («Det italiske forbundet under Romas førerskap»), hvor Beloch var kommet til andre konklusjoner enn Mommsen.
På grunn av striden med Mommsen kom Beloch aldri til å få fotfeste i Tyskland. I 1889 forhindret Mommsen at han fikk en stilling i Breslau, hvor Ulrich Wilcken ble utnevnt i stedet. Beloch ble derfor værende i Roma, hvor han hadde stor innflytelse på den italienske historieforskningen. Han skrev en Griechische Geschichte («Gresk historie») i flere bind, som oppnådde stor innflytelse og fremdeles regnes som grunnleggende. Hans verk om antikkens demografi, Die Bevölkerung der griechisch-römischen Welt («Befolkningen i den gresk-romerske verden») regnes også som et standardverk.
Helge Sviland
Helge Sviland (født 1975) er en norsk utøver innenfor idretten styrkeløft. Han er bosatt i Sandnes, og har fra og med 2005 konkurrert for Sandnes Atletklubb. Tidligere konkurrerte han for Hommersåk Atletletklubb. Sviland er to ganger norgesmester i styrkeløft (2002 og 2009), to ganger nordisk mester i styrkeløft (2002 og 2010) og en gang norgesmester i benkpress (2008). Hans personlige rekorder er 260 kg i knebøy, 235 kg i benkpress, 275 kg i markløft og 722.5 kg sammenlagt.
Loose
Loose er den canadiske popartisten Nelly Furtados tredje plate, utgitt i 2006. Hun kom tilbake i rampelyset for fullt med albumet Loose og singlene «Promiscuous», «Maneater», «Say It Right» og «All Good Things (Come to an End)». De siste singlene er alle produsert i samarbeid med produsenten Timbaland. Furtados tredje studioalbum ble en mye større kommersiell suksess enn sin forgjenger. På dette albumet samarbeidet hun tett med produsenten Timbaland, og singlene «Promiscuous», «Maneater», «All Good Things (Come to an End)» og «Say It Right» gjorde det alle bra på hitlistene. For «Promiscuous» mottok hun en Billboard Music Award i kategorien «Pop Single of the Year».
Gabriel Bengtsson
Gabriel Bengtsson (født 5. september 1977) er en svensk judoka.
Han representerte Sverige under Sommer-OL 2000 i Sydney, der han ble utslått i første runde.
Hamm-Üntrop gasskraftverk
Hamm-Üntrop gasskraftverk  (tysk: Gas- und Dampfkraftwerk Hamm TPH) er et varmekraftverk utenfor Hamm i Nordrhein-Westfalen i Tyskland. Det har en installert produksjonskapasitet på 800 MW med gassturbiner hvor brenselstypen er naturgass. Anlegget stod ferdig i 2007.
De totale CO2-utslippene i 2008 var 1.698.291 tonn, en del lavere enn tillatt i kvoten på 1.943.948 tonn.
Anlegget ligger integrert i samme område som Hagen-Kabel gasskraftverk, med felles treningsfasiliteter.
Politikkåret 1882
Dødsfall
Kongedømmet Italias statsminister 1869–73 ||align=center|72 ||align=center| ||
Yasuhiro Noguchi
Yasuhiro Noguchi (født 25. april 1946), japansk volleyballspiller som deltok i de olympiske leker 1972 i München.
Noguchi ble olympisk mester i volleyball under Sommer-OL 1972 i München. Han var med på det japanske laget som vant volleyballturneringen for menn foran Øst-Tyskland og Sovjetunionen. Japan beseiret Bulgaria med 3-2 i semifinalen, og de vant finalen over Øst-Tyskland med 3-1. Noguchi spilte i fem av kampene i turneringen.
Meistriliiga 2018
Meistriliiga 2018, var den 28 sesongen av Meistriliiga. Sesongen skulle etter planen begynne 25. februar 2018, men ble utsatt på grunn av en kulde. 3. mars begynte sesongen med fire av fem kamper i andre runde som ble avholdt på innendørsarena. Dette markerte første gang estisk ligafotball ble spilt innendørs. Sesongen ble avsluttet 10. november 2018. Regjerende mestere Flora klarte ikke å forsvare tittelen, og Nõmme Kalju vant sitt 2 seriemesterskap ved å gå ubeseiret igjennom hele sesongen.
Kvalifisering
Kuressaare vant 2–0 sammenlagt og beholdt sin plass i Meistriliiga 2019; Elva spiller i Esiliiga 2019.
Statistikk
Note
(H) = Hjemme, (B) = Borte
Phenomena 6: Trollmannen
Trollmannen er sjette bok i den populære fantasyserien Phenomena skrevet av Ruben Eliassen. Boka ble lansert i 2009.
Christoph Stangl
Christoph Stangl (født 19. juni 1978) er en østerriksk judoka.
Phenomena 6: Trollmannen
I sjette bok i serien viser den onde Tarkan seg å være utvalgt av trollmannen Sha-ra som den neste vokteren av profetiboken Phenomena. Tarkan er opprinnelig Sha-ra's bror Mentor, og begynner å hjelpe Alk og Ilke med å oppfylle profetien, for å hevne broren som ble drept av den onde trollmannen Sherpa, Tarkans mester. Tarkan forråder Sherpa og hjelper Alk og Ilke med å forberede seg på den kommende krigen ved Gredomsletten, samt å befri Maharam-folket fra saltgruvene i Sherpas by Waldorm. Millian blir med til Sherpas tårn i Waldrom, og får med Tarkans hjelp tak i Kong Vehas hjerte, og drar gjennom en portal tilbake til Trondheim med det. Samtidig drar vinterprinsen Arol tilbake til landet sitt i nord for å samle vinterbjørnene til det kommende slaget mellom det gode og det onde. Havmannen Azur drar til ruinene av kystbyen El-Elem, samler det utstøtte havfolket, Terraqusene, og fører dem tilbake til havfolket for å samle dem alle til den kommende krigen.
Christoph Stangl
Han representerte Østerrike under Sommer-OL 2000 i Sydney, der han ble utslått i første runde.
Hardangerrådet
Hardangerrådet er et interkommunalt samarbeidsselskap og regionråd for kommunene Eidfjord, Kvam, Ullensvang og Ulvik i Hardanger i Hordaland. Formålet er å styrke regionen gjennom forpliktende samarbeid. Hovedkontoret ligger i Kinsarvik.
5. serierunde i Tippeligaen 2012
5. serierunde i Tippeligaen 2012 startet fredag 20. april klokken 19:00 med Vålerenga mot Sogndal. Runden fortsatte lørdag 21. april klokken 18:00 med Haugesund mot Brann. Søndag 22. april ble det spilt 4 kamper klokken 18:00 og hovedkampen klokken 20:00 mellom Rosenborg og Tromsø. Runden ble avsluttet mandag 23. april klokken 19:00 med Molde mot Lillestrøm.
Zokrates
Zokrates er en læringsplattform for grunnskolen. Den er utviklet av Enable AS. Læringsplattformen er basert på Microsoft Office. Den er blant annet bygget på Sharepoint og Azure.
Kritikk
Zokrates har blitt kritisert av mange av sine brukere, både lærere og elever, fordi det har ofte ikke levd opp til det som blir forventet av en læreplattform. Treghet og andre begrensninger i plattformen har vært et stort problem. Det er for eksempel ikke mulig å laste opp enkelte filer over 10 MB, som gjør det umulig å legge inn videofiler, dokumenter med bilder og andre filer av med stor størrelse.
Be My Love
«Be My Love» er en amerikansk populærmusikksang med melodi av Nicholas Brodszky og tekst av Sammy Kahn. Den ble publisert i 1950 og var med i filmen Fest i New Orleans (The Toast of New Orleans) fra samme år, hvor den ble sunget av Kathryn Grayson og Mario Lanza.
Ray Anthonys coverversjon nådde Top 30 og en innspilling med Mel Carter fra 1967 ble primært spilt på easy listening-stasjoner.
Luis Mariano, en stor spansk tenor, fremførte den på fransk.
Broadway-sangeren Jason Danieley gjorde en coverversjon på sitt album Jason Danieley and the Frontier Heroes fra 2008.
Norsk versjon
Tola har skrevet en norsk tekst. Den norske tittelen er «Blir du min». Anders Börje med Alf Malms orkester og kor har spilt inn sangen. Den ble utgitt på 78-platen Columbia GN 1234 i 1951.
Rhamma
Rhamma er en slekt av glansvinger som tilhører underfamilien stjertvinger (Theclinae).
Utseende
Middelsstore stjertvinger uten eller med en ganske kort stjert på bakvingen. Vingenes ytterkant er vanligvis litt ujevn. Oversiden er mer eller mindre metallisk blå, det ytterste delen av vingene oftest brun eller brunsvart. Undersiden er gråbrunt-spraglete.
Levevis
Artene holder gjerne til i tropisk regnskog.
Utbredelse
Disse artene lever i Mellom- og Sør-Amerika.
Shōhei Sakaguchi
Shōhei Sakaguchi (japansk: 坂口 昇平) (født 20. oktober 1964) er en japansk tidligere skihopper som konkurrerte internasjonalt i årene 1981-1994.
Han ble nummer 41 av 50 deltakere i VM i skiflyging i Oberstdorf 1981, og kom på 26. plass i junior-VM i Murau i 1982. I 1983 ble han japansk juniormester i stor bakke. Han ble nummer 84 sammenlagt i den tysk-østerrikske hoppuka 1986/87. Fra januar 1987 til februar 1994 konkurrerte han ikke utenfor Japan. 21.-plassen i normalbakken i Sapporo 22. januar 1994 var eneste gang han tok poeng i verdenscupen; det ga ham 78. plass sammenlagt sesongen 1993/94. Han ble også nummer 21 i verdenscuprennet i storbakken i Sapporo 18. desember 1988, men da fikk han ikke verdenscuppoeng, siden det til og med sesongen 1992/93 kun var de 15 beste i hvert renn som fikk poeng.
Frederik Georg Adeler
Frederik Georg Adeler (norsk også Fredrik) (født 25. august 1736 på Gundetved på Sjælland, død 1. november 1810 i Gjerpen ) var en dansk-norsk amtmann, kammerherre og godseier, sønn av stiftsamtmann Frederik Adeler (1700–1766) og ektefelle Anna Beate Rosenkrantz, samt oldebarn til admiralen Cort Adeler. Frederik Georg Adeler arvet og bodde på den store godseiendommen Gjemsø kloster med herregård og hovedsete på Klosterøya i Skien.
Biografi
Adeler ble utnevnt til amtmann i Bratsberg 30. juli 1764, 28 år gammel. Den 20. februar 1771 ble han mot sin vilje forflyttet til Lister og Mandals amt, fordi «hans forkjøpsret til trælast, som eier av Gimsø, kom i strid med hans embede». I 1773 blev han etter søknad igjen ansatt i Bratsberg, men på betingelse av at hans trelasthandel ble besørget av amtmannen i Buskerud. I 1781 ble han igjen flyttet, men nå som befordring til stiftamtmann i Kristiansand. Undersøkelsene i anledning Lofthusreisingen hadde brakt for dagen en del misligheter i hans forhold, nemlig den ulovlige og urimelige friskyss han tiltok seg på sine mange reiser mellom Kristiansand og Gimsøy i rent private anliggender. Han frasa seg embetet i 1787 og flyttet hjem til Gjemsø kloster.
Fleksitid
Fleksitid er en arbeidstidsordning, hvor arbeidstaker gis rom til selv å bestemme daglig og ukentlig arbeidstid.
Frederik Georg Adeler
Gjemsø
På Gjemsø var han en foregangsmann i jord- og skogdrift, stiftet 1777 «Bradsberg Amts oeconomiske Opmuntringsselskab.» som utdelte medaljer og premier til bønder, og ga 70 mennesker husly en hel vinter etter Skiens store brann i 1777. Han hadde imidlertid ikke god forretningssans og fikk økonomiske problemer. Han solgte derfor i år 1800 Gjemsø klosters jord- og skogeiendommer i Øvre Telemark, sammen med diverse sagbruk, tomter med videre i Solum og Skien, til eidsvollsmannen Didrich von Cappelen (død 1828) i Skien.
Fleksitid
Fleksitid er på mange arbeidsplasser lagt opp slik at der er en felles kjernetid som alle forventes å være til stede, og et tidsrom utenom der en kan «flekse» ved enten å komme og gå tidlig eller komme og gå senere enn den vanlige arbeidstiden, og likevel oppfylle rammetimetallet for stillingen.
Frederik Georg Adeler
Gjemsø
Frederik Georg Adeler fikk i 1766 bygd Solum kirke. Han fikk utstyrt kirkens gallerifront med store malte monogramskjold og våpenskjold for Adeler, morens slekt Rosenkrantz, hans første kones slekt Cicignon og hennes morsslekt Brügmann.
Antakelig er det Frederik Georg Adeler som fikk bygd forvalterboligen som kalles Lagaardgården eller «Ladegården», og som i dag er Klostergata 32 på Klosterøya i Skien.
Fleksitid
I henhold til en gjennomsnittsberegning av arbeidstiden kan en arbeidstaker i perioder arbeide lange dager mot tilsvarende kortere arbeidstid andre dager.
Det kan også opparbeides avspaseringstid, som senere kan tas ut som enkelttimer, eller som hele fridager, etter avtale. Denne typen fleksitid kan ikke knyttes til stillinger der arbeidstaker må være på plass til bestemte tider for å oppfylle sin del av arbeidsavtalen/stillingsbeskrivelsen.
Frederik Georg Adeler
Familie
Adeler forbigikk sitt eneste overlevende barn, Anton Beatus, som hadde svak helse og som i 1818 ble gift med enken Mogensine Bentzen. Frederik Georg Adeler testamenterte i stedet herregården Gjemsø kloster og resten av eiendommene til sin danske brorsønn, amtmann og overpresident i København, lensbaron Frederik Adeler til Adelersborg, mens Anton Beatus fikk en livrente. Anton Beatus ble gift med enken Mogensine Bentzen, de flyttet til Christiania og fikk datteren Antonie C. E. Adeler gift med Christian Frederik Lassen, og disses sønn Cort S. A. Lassen byttet i 1849 slektsnavn til Adeler.
Fleksitid
Tariffavtaler
Alle arbeidstakere, som er bundet til arbeidsmiljølovens krav til arbeidstid, har i prinsippet rett til fleksibel arbeidstid, hvis det kan gjennomføres uten vesentlig ulempe for virksomheten. Dette skal derimot hjemles skriftlig, f.eks. som vedlegg til arbeidsavtalen.
I Norge åpner både Arbeidsmiljøloven, Hovedtariffavtalen i staten og KS-området opp for fleksible arbeidstidsordninger.
The Call
The Call er en amerikansk thriller fra 2013. Filmen er regissert av Brad Anderson, skrevet av Richard D'Ovidio, og har Halle Berry og Abigail Breslin i hovedrollene.
Handling
Jordan Turner (Halle Berry) er en erfaren nødnummeroperatør, men når hun under en samtale viser dårlig dømmekraft og den ender dårlig, blir Jordan rystet og usikker på om hun kan fortsette. Men så, når hun seks måneder senere jobber som trener for fremtidige nødnummeroperatører, blir tenåringen Casey Welson (Abigail Breslin) bortført i baksetet i en manns bil og ringer nødnummeret, en samtale som Jordan tilfeldigvis får. Hun må bruke all sin erfaring, innsikt og rådsnarhet for å hjelpe Casey - ikke bare for å redde henne, men også for å sørge for at mannen blir brakt inn for retten.
Junior-VM i curling 1991
Junior-VM i curling 1991 ble arrangert i Glasgow i Skottland i 1991.
Hohenstein-Ernstthal
Hohenstein-Ernstthal er en større kretsby i den østlige delen av Landkreis Zwickau i Direktionsbezirk Chemnitz i Fristaten Sachsen. Byen har 15 980 innbyggere (31. desember 2008).
Byen er kjent som fødestedet for forfatteren Karl May. Den er også kjent for racerbanen Sachsenring der verdensmesterskapet i motorcross arrangeres.
Hohenstein-Ernstthal var kretshovedstad i Kreis Hohenstein-Ernstthal fra 1952 til 1990, og i Landkreis Hohenstein-Ernstthal fra 1990 til 1994. Fra 1. august 1994 frem til 1. august 2008 var byen innlemmet i Landkreis Chemnitzer Land, og siden 1. august 2008 har byen vært en del av Landkreis Zwickau.
Liste over generaldirektører ved CERN
Generaldirektøren ved CERN ansettes på åremål for en periode på 5 år. I særskilte tilfelle kan mandatet forlenges.
Thoralf Berg
Thoralf Berg (født 3. mai 1947 i Trondheim, død 3. mai 2016 i Trondheim) var en norsk professor i teaterhistorie, teateranmelder og pedagog.
Berg startet sin yrkeskarriere som adjunkt ved Gerhard Schønings skole og endte som professor emeritus ved Fakultet for lærer- og tolkeutdanning (FLT) ved Norges teknisk-naturvitenskapelige fakultet (NTNU).
Han var en av redaktørene for utgivelsen av den store vitenskapelige utgaven av Henrik Ibsens skrifter som etter ti års virksomhet ble sluttført i 2010. Han var også medlem av juryen for Heddaprisen i perioden 2007-2013.
Thoralf Berg bidro sterkt til forskning og formidlingen av Trondheims teaterhistorie. Noen av spesialfeltene var Henrik Ibsens dramatikk og de tidlige epoker av vår nasjonale teaterhistorie.
Carl Martin Eggesbø
Carl Martin Eggesbø (født 8. juli 1995 i Oslo ) er en norsk skuespiller. Han er utdannet ved Teaterhøgskolen som er en avdeling ved Kunsthøgskolen i Oslo.
Tetsuo Nishimoto
Tetsuo Nishimoto (født 16. desember 1950 i Hiroshima), japansk volleyballspiller som deltok i de olympiske leker 1972 i München og 1976 i Montréal.
Nishimoto ble olympisk mester i volleyball under Sommer-OL 1972 i München. Han var med på det japanske laget som vant volleyballturneringen for menn foran Øst-Tyskland og Sovjetunionen. Japan beseiret Bulgaria med 3-2 i semifinalen, og de vant finalen over Øst-Tyskland med 3-1. Fukao spilte i fire av kampene i turneringen.
Carl Martin Eggesbø
Eggesbø ble kjent som skuespiller gjennom rollen som Eskild i NRK-serien Skam. Senere har han hatt flere roller på teater, film og TV, og i 2021 vant han realityserien Kompani Lauritzen på TV 2.
Langvassbrenna naturreservat
Langvassbrenna naturreservat dekker et område på 3,8 kvadratkilometer rundt åsen Langvassbrenna i Jevnaker kommune, nordvest i Nordmarka. Berggrunnen består av dyp- og gangbergarter fra permtiden med alkaliefeltspatsyenitt og syenitt. Det høyeste punktet er 663 meter over havet.
Skogen er for det meste gammel med mye død ved og gode forekomster av rødlistede sopp- og lavarter. Her er også gode leveområder for storfugl med flere spillplasser.
Det er grei adkomst fra vei i sør, men ingen merket sti til toppen.
Inversacytherella tanantia
Inversacytherella er en av seks slekter i familien Cytherellidae, som igjen er den eneste familie i ordenen Platycopida av muslingkreps - små krepsdyr. Denne slekten består av bare en art - Inversacytherella tanantia. Slekten og arten ble oppdaget i 1998 av forskere om bord i det tyske forskningsskipet Sonne i Tasmanhavet.
De 6 slektene i hele Platycopida-gruppen har 21 - 80 kjente arter, al etter hvilke slekter som regnes med i gruppen. Det har tidvis vært foreslått at gruppen inngår i ordenen Podocopida, men dette oppfattes (2013) snarere som en søsterorden.
Arten ble oppdaget i vannprøver fra ca 500 meters dyp sørvest for New Zealand.
Nærmere taksonomisk plassering
Taksonomien av muslingkreps er omstridt og inneholder vanskelig systamiserte grupper. Skillet mellom gruppnene innenfor klassen muslingkreps er basert på morfologi snarere enn molekylær analyse, og det er mulig at muslingkreps-gruppen er parafyletisk og bør deles. Mye av den tidlige forskningen, inklusive beskrivelsen av Myodocopa-gruppen, er gjort av den norske marinbiologen og havforskeren Georg Ossian Sars. Oversikten nedenfor følger den nyeste taksonomiske plasseingen i henhold til WoRMS-databasen: